Wilhelm Rocco - Wikipedia

# Wilhelm Rocco

### Vun Wikipedia

Friedrich Wilhelm Rocco, meist bekannt as Wilhelm Rocco (* 22. März 1819 in Bremen; † 19. Oktober 1897 in Halle an de Saale) weer en plattdüütschen Schriever, Schauspeler un Danzlehrer ut Bremen.

## [Ännern] Leben

### [Ännern] Kinnertiet in Bremen

Rocco sien Vadder Franz keem ut Genua in Italien un weer to Napoleon siene Tiet nah Bremen kamen. Dormals hett he bi den franzööschen Agenten Lagau as Stallmeester arbeit. In dat Johr 1831 is Rocco sien Vadder sturben un he möss nah dat Wesenhuus.

### [Ännern] As Schauspeler unnerwegens

Rocco weer vun 1848 bit 1849 Schauspeler in Jever, Auerk, Hamborg un annerwegens. Vun 1849 af an bit to sienen Dood hett he in Halle an de Saale as Danzlehrer an de Universität arbeit. He leev un schreev to de sülbige Tiet, as de Schriever Heinrich Goltermann ut Bremen. Sien Schriften hett he toeerst in de Bremer Zeitungen rutbröcht, man later sünd de bi den renommeerten Schünemann-Verlag rutbröcht wurrn.

## [Ännern] Böker vun Wilhelm Rocco

- Vor veertig Jahr, En plattdütsche Geschichte ut'n Bremer Lanne, Bremen 1880
- Scheermann & Co., En plattdütsche Geschichte, Bremen, 1881
- Kinner un ohle Lüde, Bremen, 1882
- Bi Großmudder Lührßen, Bremen, 1885
- De Böhmkens, En Märken, Berlin, 1892
- De Komödjanten-Mudder, Eene Erinnerung ut min'n Leben, Bremen, 1895

## [Ännern] Öber Wilhelm Rocco

- Bremische Biographien des neunzehnten Jahrhunderts, Hgg. von der Historischen Gesellschaft des Künstlervereins, Bremen, 1912
- Wilhelm Rocco als niederdeutscher Dichter (Vortrag), Bremen, 1932
- Indrag to den Schriever in de PBuB (hoochdüütsch)

Vun „http://nds.wikipedia.org../../../w/i/l/Wilhelm_Rocco_c949.html“

Kategorien: Bremen | Mann | Schriever | Plattdüütsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken